**Ohjeita vertaispalautteen antamiseen**

**opinnäytesuunnitelmasta**

MA-seminaarin intensiiviviikko

Perjantai 8.3. klo 9–11.30

Palaute suunnitelmista pe 8.3. klo 12.30–14

Lue kaikki sinulle lähetetyt opinnäytesuunnitelmat ja valmistaudu antamaan suullista palautetta samasta suunnitelmasta, jota kommentoit ensimmäisellä kierroksella. Tuo esiin sekä parannusehdotuksia että suunnitelman hyviä puolia, erityisesti niitä, joissa näet suunnitelman kehittyneen. Keskity ennen kaikkea sisältöön, mutta voit kiinnittää huomiota myös toteutukseen, alla olevien kysymysten mukaisesti. Palautteen antaminen tehdään suullisesti, mutta tee omia muistiinpanoja, jotta asiat eivät pääse palautetilanteessa unohtumaan. Aikaa yhden suunnitelman käsittelyyn on n. 10 min.

1. Sisältö
* Mikä suunnitelmassa oli kiinnostavaa sisällöllisesti?
* Opitko jotain uutta?
* Olisiko jotain asiaa voitu käsitellä laajemmin tai yksityiskohtaisemmin?
* Mitä muuta suunnitelma olisi voinut sisältää?
* Mitä kysymyksiä suunnitelma herätti?
1. Toteutus
* Oliko suunnitelmassa kohtia, jotka olivat epäselviä tai jotka eivät olleet sujuvia?
* Vastasivatko sanavalinnat ja tyyli tekstilajia (opinnäyte)?
* Olivatko oikeinkirjoitus ja oikeakielisyys kunnossa?

Palauteohje (muokattu) kirjasta Kimmo Svinhufvud: Kokonaisvaltainen kirjoittaminen (2016)